b'\n_START_ARTICLE_\nEvangelij po Petru\n_START_PARAGRAPH_\nEvangelij po Petru je apokrifni evangelij, izrazito pasijonske narave v zgodnji kr\xc5\xa1\xc4\x8danski zgodovini, vendar je kasneje \xc5\xa1el iz splo\xc5\xa1ne uporabe. V novej\xc5\xa1ih \xc4\x8dasih je znan iz pri\xc4\x8devanja, \xc5\xa1e posebno iz med ljudstvom zelo raz\xc5\xa1irjenega pisma Serapiona, antiohijskega \xc5\xa1kofa v letih med 190 - 203, ki je med preiskovanjem ugotovil, \xc2\xbbda ve\xc4\x8dina evangelija vsebuje pravi nauk Jezusa Kristusa\xc2\xab, prav tako pa, da lahko nekateri deli spodbudijo poslu\xc5\xa1alca, da zapade v doketizem (herezija, ki ne priznava, da bi Jezus imel pravo \xc4\x8dlove\xc5\xa1ko telo). Serapionova obto\xc5\xbenica Evangelija po Petru je izgubljena, vendar jo omenja cerkveni zgodovinar Evzebij.'